Publication: Magyar Közlöny
Issue: MK-2009-142 (Year: 2009, Number: 142)
Era: 2004-2010
Section: 2. melléklet a 218/2009. (X. 6.) Korm. rendelethez
Paragraph Index: 162

i) monitoring és értékelési terv. 2.2. Operatív program: A. A kistérségi operatív program végrehajtásáért felelõs szervezet felelõsségén túlmutató fejlesztési igények leírása: Azokat az intézkedéseket és projekteket írja le, melyek a kistérségi stratégiai program megvalósítása szempontjából fontos fejlesztési irányt képviselnek, de megvalósításuk nem a kistérségi területfejlesztési operatív program elkészítéséért felelõs szerv kompetenciájába esik. B. Projektlista: A projektlista a kistérségi fejlesztési tanács által elfogadott, mind a saját felelõsségben megvalósítható, mind az azon túlmutató legfontosabb (komplexitás, nagyság és mikrotérségi hatások alapján rangsorolt) projekteket tartalmazza. Különösen a következõ projekt adatokat kell rögzíteni: projekt megnevezése, projektgazda neve, projektgazda típusa, település, területi érintettség, becsült költség, támogatási igény, önerõ forrása, támogatás forrása (uniós és hazai források) konstrukció szinten, elõkészítettség, benyújtás tervezett idõpontja, döntés (település, kistérség) idõpontja.

Source: https://magyarkozlony.hu/hivatalos-lapok/8d61636e380a1beb8acaedeb7654a126b92b086c/dokumentumok/251d1fdc34f3b47e883d356f9565a51db7d8fef0/letoltes